##        Çështja armene e manipuluar nga Nëntoka Shtetërore Britanike

#### Projekti 150 vjeçar për të dopësuar Turqinë

Para se të fillojmë ta studiojmë çështjen armene në detaje, e cila ka qenë një çështje e diskutueshme që nga Lufta e Parë Botërore, është e rëndësishme të kihet parasysh se gjithçka që ndodhi gjatë atyre viteve u zhvillua gjatë një lufte botërore që i mori jetën e miliona njerëzve. Të gjitha palët vuajtën shumë nga kjo luftë. Qëndrimi zyrtar i Turqisë në lidhje me këtë çështje është se duhet të bëhet një ekzaminim i arkivave historike dhe të krijohet një komitet i pavarur ndërkombëtar, i cili do të shqyrtojë të gjitha detajet duke u bazuar në të dhënat historike. Natyrisht se kthimi tek të dhënat historike është i rëndësishëm në mënyrë që të zbulohet e vërteta, akuzat e pabaza të eleminohen dhe drejtësia të vihet në vend. Mirëpo qëllimi më i rëndësishëm duhet të jetë lënia pas e së kaluarës dhe përpjekja për të rindërtuar miqësinë dhe vëllazërinë tonë. Nuk ka dyshim se si armenët ashtu edhe turqit pësuan humbje të mëdha gjatë luftës, andaj mbajtja e inateve dhe thirrjet për të qëruar hesapet e ngjarjeve të shekujve më parë nuk janë mënyra e duhur e të vepruarit. Brezat e sotëm duhet të përqendrohen në ndërtimin e një bashkimi që ngërthen dashuri, i cili do të sjellë lumturi për të gjithë popujt. Armenët janë njerëz të ndershëm, të ndritshëm dhe të dinjitetshëm. Për shekuj me radhë, ne kemi jetuar së bashku si familje; ata kanë qenë pasuri e madhe për kombin tonë dhe kanë dhënë kontribut të jashtëzakonshëm përmes artistëve dhe individëve ttë arsimuar dhe të talentuar. Ata mbajtën poste të larta administrative jo vetëm në qeverinë osmane, por edhe në ushtrinë osmane. Mirëpo Nëntoka Shtetërore Britanike punoi pa pushim për të hequr këtë popull të dashur për ne nga ne, për të thyer lidhjen tonë. Aspirata të tilla vazhdojnë edhe sot. Kjo organizatë e fshehtë gjithmonë e ka përdorur çështjen armene si levë për të arritur qëllimin e saj. Ndërsa shqyrtojmë historinë e problemit armen, është e rëndësishme të studiojmë me kujdes këto pika. Ne do t'ia kushtojmë gjithë këtë kapitull problemit armenë në Perandorinë Osmane, sepse kryesisht ishte nxitur, planifikuar dhe orkestruar nga Nëntoka Shtetërore Britanike. Bindjet e gabuara se 'nacionalizmi radikal dhe konfliktet midis racave do të sillnin përparim shoqëror', të cilat filluan dhe u përhapën në pjesën tjetër të botës nga Britania, shkaktuan probleme serioze në komunitetet anadollake, siç sollën problem midis shumë popujve të Lindjes së Mesme. Veçanërisht pasi u zbulua nafta në rajon, rëndësia gjeopolitike dhe gjeostrategjike e rajonit e nxiti edhe më shumë Nëntokën Shtetërore Britanike dhe ajo i shpejtoi komplotet e saja duke nxitur njerëzit e rajonit përfshirë armenët, asirianët, kurdët, arabët dhe turqit. Me anë të komploteve të shumta, Nëntoka Shtetërore Britanike vuri një pykë midis nesh dhe vëllezërve dhe motrave tona armene. Prandaj, është thelbësore që të kihet parasysh kjo pikë dhe të shqyrtohen me kujdes provat e ofruara në faqet vijuese.

##### Njerëzit besnik apo ' Millet- i Sadıka '

Përballja e parë në mes të myslimanëve dhe armenëve të Anadollit ndodhi gjatë sundimit të katër kalifëve. Myslimanët nën komandën e Uthman ibn Affanit arritën në Kaukaz në vitin 640 dhe morën kontrollin e plotë të rajonit në vitin 653. Muawiya, guvernatori i atëhershëm Sirian dhe sundimtari i parë dhe themeluesi i Umayyads, u përmbajt nga politikat e Arabizimit ose Islamizimit dhe në vend të kësaj ofroi autonomi për familjet autoktone Nakharar.